12 danskere skal afprøve en mulig medicinbehandling mod Covid-19 i et stort, globalt forsøg på at finde en måde at behandle sygdommen.

Det skriver Aalborg Universitetshospital i en pressemeddelelse.

Den første sending af medicinen ankom i morges på Rigshospitalet, der er tovholder på projektet, og spredes i dag rundt til andre hospitaler i landet.

- Det er det første lovende lægemiddel, og vi håber meget på, at der kommer mere medicin til vores patienter i løbet af de kommende uger, som vi kan prøve af, siger ledende overlæge Henrik Nielsen på Aalborg Universitetshospital.

De er et ud af syv danske hospitaler, som skal lave forsøg med medicinen på patienter i et samarbejde på tværs af landet. De fem andre hospitaler er i Aarhus, Odense, Nordsjælland, Hvidovre og Roskilde.